section_heading: Zemljopis
paragraph_text: Glavni i najveći grad je Jakarta. Ostali veći gradovi na Javi su Surabaya, Bandung, Semarang, Malang, Bogor i Yogyakarta. Najveći gradovi na Borneu su Banjarmasin i Pontianak, na Sumatri Medan i Palembang, na Baliju Denpasar i na Novoj Gvineji Djajapura. Indoneziju čine 33 pokrajine i jedna posebna upravna regija, koja je jedini dio Indonezije u kojoj je na vlasti nasljedna monarhija iz pretkolonijalnih vremena kojom vlada sultanska obitelj Hamengkubuwono.